เรื่องร้องเรียน: แจ้งเรื่องเสียงไก่ชนขันรบกวนตลอดทั้งวันและแจ้งเรื่องกลิ่นควันไฟที่ส่งกลิ่นเหม็นทุกที่มีเกือบตลอดทั้งวันโดยเพฉาะตอนเย็นไปจนถึงตอนกลางคืนค่ะ
การดำเนินการของเจ้าหน้าที่: เจ้าหน้าที่ได้ดำเนินการเข้าตรวจสอบสถานที่ดังกล่าว พบมีการเลี้ยงไก่จริง จึงได้แนะนำให้เจ้าของลดจำนวนไก่ลง โดยให้นำออกจากพื้นที่บางส่วนและให้หมั่นดูแลรักษาความสะอาดอย่างสม่ำเสมอเพื่อป้องกันกลิ่นเหม็นรบกวนผู้ที่พักอาศัยใกล้เคียง ส่วนในเรื่องควันไฟ พบว่ามีการก่อไฟเพื่อประกอบอาหารวันละ 1 ครั้ง ในช่วงเย็น จึงได้แนะนำให้ระมัดระวัง โดยให้ก่อไฟเพื่อประกอบอาหารเท่านั้นและใช้ระยะเวลาสั้นที่สุด เพื่อไม่ให้กลิ่นควันไฟสร้างความเดือนร้อนรำคาญแก่ผู้พักอาศัยในบริเวณใกล้เคียง
ความเห็นของผู้แจ้ง: ตามที่แจ้งเรื่องไปคือมีเสียงไก่ขันส่งเสียงดังสร้างความรำคาญตลอดทั้งวันแต่ จนท.เพียงแค่แนะนำให้ลดจำนวนการเลี้ยงไก่ลง ซึ่งหมายถึงก็ยังสามารถเลี้ยงไก่ได้/มีไก่อยู่ นั่นแสดงว่าก็ยังมีเสียงที่เกิดจากไก่เหมือนเดิม ส่วนเรื่องกลิ่นที่เกิดจากควันไฟ และ จนท.ได้รับฟังมาจากคนที่อาศัยอยู่ตรงนั้นว่า^ก่อไฟเพื่อประกอบอาหาร^ แต่ทางเราขอให้ข้อมูลเพิ่มเติมนะคะ คือบางวันมีกลิ่นควันไฟตั้งแต่กลางวันไปจนถึงกลางดึกหรือเกือบค่อนคืน ซึ่งบางวันหลับไปแล้วและสะดุ้งตื่นเพราะเหม็นควันไฟ จนทำให้มีอาการเจ็บและแสบคอ และหากยังมีปัญหาเรื่องนี้อยู่คงต้องแจ้งกลับไปนะคะ แต่จากการได้รับการจัดการกับปัญหาเรื่องร้องเรียนในครั้งนี้ก็ขอขอบคุณ จนท.ทุกท่านที่เกี่ยวข้องกับการดูแลเรื่องนี้ ขอบคุณค่ะ
พื้นที่: แขวงหัวหมาก เขตบางกะปิ กรุงเทพมหานคร